Държавен вестник, бр. 110, 2025 г., стр. 69

БРОЙ  110	
Д Ъ Р Ж А В Е Н  В Е С Т Н И К 	
СТР.  69   
обучение по професията „Металургия на цветните и благородните метали“, трябва да  имат 
обзаведени учебни кабинети по учебните предмети от обща и специфична задължителна 
професионална подготовка. 
За онагледяване на обучението са необходими: табла, схеми, слайдове; действащи 
макети, модели и реални образци; учебни видеофилми; програмни продукти; електронни 
уроци, каталози, инструкции, справочници, фирмени материали и др. 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Обучението по практика се извършва в специализирани учебни работилници и/или на 
реално работно място в предприятие при предварително сключен договор за обучение. 
В учебни работилници се провежда обучението по практика на професията. 
Обучаващите институции, провеждащи обучение по професията „Металургия на цветните и 
благородните метали“, осигуряват учебни работилници за учебна практика по професията, 
учебна практика по диагностика и обслужване, оборудвани с инструменти, приспособления, 
контролно-измервателна техника, диагностично регулировъчна апаратура, спомагателна 
техника, агрегати, съоръжения, машини.  
Учебна работилница по металолеене трябва да бъде оборудвана с необходимите 
топилни съоръжения, огнеупорни и формовъчни материали, използвани в металургията, 
инструменти, използвани при топене и леене на цветни метали. 
Учебна работилница по термична обработка трябва да притежава необходимите 
термични съоръжения, прибори за измерване на твърдост и контрол на качеството след 
термично обработване. 
Учебна работилница по пластична деформация трябва да осигурява възможност за 
получаване на практически умения по прилагане на различните процеси на пластично 
деформиране: валцоване, пресоване, изтегляне, коване, щамповане и щанцоване. 
Всички учебни работилници се обзавеждат с машини и съоръжения, демонстрационни 
макети и модели, реални образци на съвременни конструкции, онагледяващи табла, учебни 
видеофилми, програмни продукти, съобразени с формирането на практически умения у 
обучаваните. Работните места се оборудват с необходимите противопожарни средства и 
предпазни съоръжения. 
Работните места в учебните работилници трябва да бъдат допълнително оборудвани 
съгласно изискванията на съответните нормативни актове. 
 
6. Изисквания към обучаващите 
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от професионално направление „Металургия“ от областта на висше образование 
„Технически науки“ и от професионално направление „Химически науки“ от област на висше 
образование „Природни науки, математика и информатика“ от Класификатора на областите 
на висше образование и професионалните направления, приет с Постановление № 125 от 2002 
г. на Министерския съвет (обн., ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка 
може да се заема и от лица със завършено висше образование по съответната специалност и 
без професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
придобита професионална квалификация „учител“, ако са придобили съответната 
професионална квалификация при условията и по реда на Закона за професионалното 
образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
7368